Document ID: 32007R0416

32007R0416
L 105/88
SLUŽBENI LIST EUROPSKE UNIJE
22.03.2007.
UREDBA KOMISIJE (EZ) br. 416/2007
od 22. ožujka 2007.
u vezi s tehničkim specifikacijama za priopćenja za brodarce, kako je navedeno u članku 5. Direktive 2005/44/EZ Europskog parlamenta i Vijeća o usklađenim riječnim informacijskim servisima (RIS) na unutarnjim vodnim putovima u Zajednici
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2005/44/EZ Europskog parlamenta i Vijeća od 7. rujna 2005. o usklađenim riječnim informacijskim servisima (RIS) na unutarnjim vodnim putovima u Zajednici (1), a posebno njezin članak 5.,
budući da:
(1)
U skladu s člankom 1. Direktive 2005/44/EZ, riječni informacijski servisi (RIS) razvijaju se i provode na usklađen, interoperabilan i otvoren način.
(2)
U skladu s člankom 5. Direktive 2005/44/EZ, određuju se tehničke specifikacije za priopćenja za brodarce.
(3)
Tehničke specifikacije za priopćenja za brodarce temelje se na tehničkim načelima koja su navedena u Prilogu II. Direktivi.
(4)
U skladu s člankom 1. stavkom 2. Direktive 2005/44/EZ, tehničke specifikacije uzimaju u obzir rad relevantnih međunarodnih organizacija.
(5)
Također uzimaju u obzir rad stručne skupine za priopćenja za brodarce, sastavljene od predstavnika nadležnih tijela za provedbu priopćenja za brodarce i službenih članova iz drugih vladinih tijela te promatrača iz tog sektora.
(6)
Tehničke specifikacije, koje su predmet ove Uredbe, usklađene su s najnovijim tehničkim dostignućima. Zbog iskustava stečenih primjenom Direktive 2005/44/EZ te budućeg tehničkog napretka, možda će biti potrebno izmijeniti tehničke specifikacije u skladu s člankom 5. stavkom 2. Direktive 2005/44/EZ. Izmjene tehničkih specifikacija moraju uzeti u obzir rad stručne skupine za priopćenja za brodarce.
(7)
Nacrt tehničkih specifikacija pregledao je Odbor iz članka 11. Direktive 2005/44/EZ.
(8)
Mjere predviđene ovom Uredbom u skladu su s mišljenjem Odbora iz članka 11. Direktive 2005/44/EZ,
DONIJELA JE OVU UREDBU:
Članak 1.
Ovom se Uredbom određuju tehničke specifikacije za priopćenja za brodarce. Tehničke specifikacije navedene su u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. ožujka 2007.

Labels: 7
12
8